Die fan in die eenheid was 'n lekker verrassing gewees, omdat die naweek so warm was. Daar is 'n speelarea vir die kinders op die perseel en hul het dit baie geniet. Baie min eienaars maak versorging vir kinders, so dit was baie lekker dat 111 Rose and Ale aan die kinders gedink het.
Bestuurder van gastehuis was geensins tegemoetkomend ten opsigte van die misverstande oor ons groep se verblyf, skoonmaakdienste of die kuiergeriewe nie. Ons sal nie weer by hierdie gastehuis bespreek nie, dit was uiters teleurstellend om hierdie "don't care" houding tee te kom. Gelukkig was die skoonmaakster vriendelik en ons eenheid het pragtige dekor en 'n goedingerigte kombuis gehad - ideaal vir selfsorg.
Die cottage waarin ons gebly het, het als wat jy mag benodig en dis mooi skoon asook baie naby aan die strand. Dis net groot genoeg vir twee mense, meer mense en dit mag dalk bietjie beknop wees. Die parkering op die perseel is ook bietjie beknop.
Alhoewel dit Desember was, was daar geen skoonmaakdiens nie. Die parkering is een groot probleem. Daar was mense met 'n bakkie D/C en daar was elke dag 'n probleem met parkering. Spasie vir parkering is daar nie. Nee, was baie teleurgesteld in die hele opset. En daar by die blou kamer is nie regtig privaatheid as jy braai nie. Almal loop daar verby. Al wat 'n plus is, is die feit dat dit lekker naby die see is. Loopafstand.
Die hele naweek het ons baie rustig gebly. Behalwe vanaf Saterdagaand. Vanaf om en by 21h00 was daar 'n groot luidrugtigheid in van die ander eenhede. Dit het aangehou tot 05h00 Sondagoggend en was baie steurend. Veral as jy in ag neem dat dit 'n Sondag was.
Alles was baie netjies, skoon en gerieflik vir twee persone sal net nie vir meer mense aanbeveel nie. Waaier of aircon sal baie welkom wees in die eenheid. Die braaigeriewe moet ook aangepas word.
Die ontvangs wat ons geniet het asook die diens was vriendelik en van puik gehalte. Die verblyf was skoon en het alles gebied wat ons nodig gehad het vir die verblyf. Ons kan die plek aanbeveel.
Ons sal weer na Rose and Ale gaan vir verblyf, ons 2 hondjies het ook saamgegaan en het die mooi tuin en gras geniet. Dis veilig, baie netjies, rustig en ruim en alles wat jy nodig het vir die perfekte wegbreek. Uitstekende diens!
Ek was aangenaam verras met die prys van my verblyf en die waarde wat ek daarvoor gekry het. Sentraal geleë, naby die strand en stil en privaat.
Die verblyf was regtig wonderlik. Die plekkie was baie netjies, bekostigbaar en binne bereik van alles. Ons het dit regtig baie geniet en ons sal definitief weer van julle gebruik maak en dit aanbeveel vir almal.
Die verblyf was asemrowend sowel as die omgewing. Dit is'n klein paradys wat 'n mens wegvoer en jy vergeet totaal van die res van die wêreld. Die personeel was baie behulpsaam. Die eenheid was gerieflik en gemaklik en toegerus met alles wat 'n mens nodig sal kry as jy op 'n vakansie wil gaan. Die prys was bekostigbaar en ons het gevoel ons kry waarde vir ons geld. Ons was omring deer die mooi seekus en loopafstand van alles.
Baie dankie vir die lekker Blou kamer. Lekker cosy en is gemaklik vir 'n vinnige oornag. Kamer is skoon en netjies. Meer het mens nie nodig vir 'n kort verblyf nie.
Kamers word daagliks skoongemaak behalwe naweke. Die eenheid waarin on tuis was was die Cider Room. Die trappe na die slaapkamer is wyd gespasieer uit mekaar. Verder kan ons nie kla oor die geriewe nie.
Ons woonstel by Gonubie Sands was goed ingerig en baie "cozy". Ons het met 'n 8 maande oue baba gereis en alhoewel daar nie 'n bad in die woonstel was nie, was ons dankbaar vir die skottel in die kas waarin ons haar toe kon bad. Net 'n voorstel, as Vrystaters het ons elke aand gebraai en sou ons graag van "steak" messe gebruik wou maak.
Gonubie is 'n fantastiese vakansie bestemming. Die vriendelike span van Rose and Ale het ons baie tuis laat voel.
Parkering was ietwat van 'n probleem maar verder was alles baie goed en ons sal weer hier bly as die kans hom voordoen.
Ons het in Gonubie 4 gebly en was verras oor die netheid, veiligheid en rustigheid. Ons beveel dit absoluut aan. Baie dankie dit was 'n heerlike vakansie.
Dit was heerlik om in die smaakvolle, netjiese en skoon eenheid 6 tuis te gaan. Vriendelike en behulpsame diens en 'n plek van vrede en rus. Alle geriewe is daar met alle nodige inligting vir gemaklike verblyf. Heerlik gekuier en sal definitief weer daar wil kom uitrus. Gonubie is ideale plek vir rustige, landelike atmosfeer met net genoeg fasiliteite sodat die oseaan die fokuspunt van die vakansie is.
Ons het heerlik by Gonubie Sands gebly. Dis stapafstand van die lieflike strand af en die huis was pragtig skoon, netjies en so mooi versier. Ons sal beslis weer daar gaan bly!
Rose and Ale gaan altyd uit hulle pad om jou tuis te laat voel. Ons het nou vir die tweede keer daar gebly en sal vir seker weer daar aanklop.